cyanic-selkie/wikianc huggingface dataset:
(8324) Ջուլիադելոն
Միջին հեռավորությունը Արեգակից կազմում է 2,316302 ա. մ., առավելագույնը մոտենում է 1,8488 ա. մ. հեռավորության վրա և հեռանում 2,7838 ա. մ. ։ Արեգակի շուրջ մեկ ամբողջական պտույտ է կատարում 1287,63 երկրային օրվա ընթացքում, իր ուղեծրով շարժվելով միջինում 0,279583 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,31° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նովոպետրովսկոե (գյուղ, Բլագոդատնոյեի գյուղական խորհուրդ)
Նովոպետրովսկոե (Новопетрівське), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Նովոպետրովսկոե գյուղում բնակվում էր 193 մարդ։
Ֆիլիպինա-ամերիկյան պատերազմ (1899-1913)
Ֆիլիպինա-ամերիկյան պատերազմ (Philippine–American War), Առաջին ֆիլիպինյան հանրապետության պայքարն Ամերիկայի Միացյալ Նահանգներից անկախության համար։ Պատերազմը տևում էր 1899 թվականից մինչև 1902 թվականը։ Կառավարական ջոկատների և պարտիզանների զինված խմբավորումների միջև փոխհրաձգությունները շարունակվել են մինչև 1913 թվականը։ Որոշ պատմաբաններ համարում են, որ պատերազմը տևել է 1899-1902 թվականները, իսկ 1913 թվականը համարում են պատերազմի ավարտի ոչ պաշտոնական ամսաթիվը։
Պատերազմն եղել է Ֆիլիպինյան հակագաղութային հեղափոխության և ԱՄՆ-ի կղզիների գործին միջամտության շարունակությունը, որոնք 1896-1898 թվականներին պայքարում էին իսպանական տիրապետության դեմ։
Պատերազմի պատճառ
1896 թվականին Ֆիլիպիններում սկսվեցին զանգվածային ապստամբություններ իսպանական տիրապետության դեմ։ Սակայն ֆիլիպինյան հայրենասերներին չէր բավարարում ուժեղ պետության սատարումը։ Ուժեղ երկրի դերում հանդես եկավ ԱՄՆ-ն։ Ամերիկյան կառավարությունը ֆիլիպինյան ժողովրդին խոստացել է Ֆիլիպինները հռչակել անկախ տերություն։ 1898 թվականի ապրիլին ԱՄՆ-ն ռազմական գործողություններ է սկսել Իսպանիայի դեմ՝ Կուբայի, Ֆիլիպինների և Պուերտո Ռիկոյի ապստամբող ազգայնականներին օգնելու պատրվակով ։ Իսպանիան, որն իր հովանավորության տակ էր պահում այդ երկրները 16-րդ դարից, պարտվել է այդ պատերազմում։ ԱՄՆ-ն օգնել է այն երկրներին, որոնք ցանկանում էին անկախություն ձեռքբերել Իսպանիայից՝ ջախջախելով իսպանական զորքերը և ստիպելով դուրս բերել դրանք գաղութների տարածքից։ Սակայն պատերազմից հետո այդ պետություններին ԱՄՆ-ն ոչ միայն չէր շտապում, այլ նաև չէր պլանավորում տրամադրել խոստացված անկախությունը։ Ֆիլիպիններն իրենց անկախությունն Իսպանիայից հռչակել են 1898 թվականի հունիսի 12-ին (Իսպանա-ամերիկյան պատերազմի ավարտից ուղիղ 2 ամիս առաջ), իսպանացիները վերահսկում էին միայն մայրաքաղաքը և նրա արվարձանները։ Սակայն ԱՄՆ-ն չի ճանաչել Ֆիլիպինների անկախությունը և 1898 թվականին ԱՄՆ-ն Իսպանա-ամերիկյան պատերազմի ավարտից հետո կնքված Փարիզյան խաղաղության պայմանագրի համաձայն Իսպանիայից 20 մլն դոլարով գնել է Ֆիլիպինները։ Այժմ Ֆիլիպինները գտնվում էին ԱՄՆ-ի հովանու ներքո, ինչը չէր մտնում ֆիլիպինյան հանրապետականների պլանների մեջ։
Ռազմական գործողություններ
Արդեն մի քանի ժամ անց սկսվել են իրական ռազմական գործողություններ։ ԱՄՆ-ի բանակը շատ արագ կարողացավ հաղթել վատ զինված և անպատրաստ հանրապետականների բանակին, որը գլխավորում էր Էմիլիո Ագինալդոն։ Ճակատամարտը տեղի էր ունենում Ֆիլիպինների մայրաքաղաքից ոչ հեռու (փետրվարի 4-5-ը)։ Այդ ճակատամարտում 12 000 ամերիկացիներ հաղթել են Ագինալդոյի 15 000-անոց բանակին՝ ունենալով ընդամենը 50-60 սպանված և 225 վիրավոր (ֆիլիպինացիների կորուստները կազմեցին 2000 սպանված և վիրավոր) ։ Թվում էր, որ Ագինալդոյի պարտությունը անխուսափելի է, սակայն նրան հաջողվել է իր մնացած զորքի հետ միասին թաքնվել անմատչելի հյուսիսային լեռներում։
1899 թվականի օգոստոսի 11-ին Ամերիկայի կողմից ուղարկվել է 11 000 զինվոր, որպեսզի նրանք կանգնեցնեն հանրապետական բանակը։ Սակայն պարտիզանական պատերազմն իր հունով էր ընթանում, այդ պատճառով առաջին փուլում ամերիկյան բանակը մեծ կորուստներ ունեցավ։ Սկզբում Ֆիլիպիններում տեղակայված էր ընդամենը 40 000 ամերիկացի զինվոր, սակայն հետագա երկու տարիների ընթացքում բանակը ստիպված էին եռակի անգամ մեծացնել։
Պատերազմի սկզբում Ֆիլիպինների կառավարությունում տարաձայնություններ են սկսվել երկրի ապագայի հետ կապված։ Հանրապետության նախագահ Է. Ագինալդոն, Պ. Պատերնոն և այլք 1899 թվականի մայիսի 7-ին գահընկեց արեցին հանրապետական կառավարության ղեկավար դեմոկրատ Ա. Մաբինիին։ 1899 թվականի հուլիսի 5-ին կազմակերպվել է զորքերի հրամանատարի գեներալ Ա. Լունայի սպանությունը։ 1900 թվականի սկզբին կանոնավոր հանրապետական բանակը բաժանվել է առանձին ջոկատների։ Ֆիլիպինների Անկախ Հանրապետությունը փաստացիորեն դադարել է գոյություն ունենալ։
1901 թվականի մարտի 23-ին ամերիկացիները գերի են վերցրել Ագինալդոյին։ 1901 թվականի ապրիլի 1-ին Մանիլայում Ագինալդոն երդվել է ընդունել Միացյալ Նահանգների իշխանությունը Ֆիլիպինների նկատմամբ։ Երեք շաբաթ անց նա հրապարակայնորեն դիմել է եղբայրակիցներին՝ կոչ անելով վայր իջեցնել զենքը։ Սակայն Ագինալդոյի գերեվարումը ֆիլիպինացի հայրենասերների վրա այնպիսի տպավորություն չի ունեցել, ինչպիսին սպասում էր ԱՄՆ-ի կառավարությունը։ Կազմավորվել են պարտիզանների նոր ջոկատներ, որոնք գլխավորում էր գեներալ Միգել Մալվարը։ Պատերազմը վերսկսվել է։ 1902 թվականի ապրիլին Մալվարը հոգեպես ճնշված, իր հիվանդ կնոջ և երեխաների հետ միասին գերի է հանձնվել ամերիկացիներին։ Նրա հետ միասին գերի են հանձնվել նրա լավագույն 3000 զինվորները։ Փաստացիորեն Մալվարն եղել է Ֆիլիպինների վերջին մարտունակ գեներալը։ Հիմնական ֆիլիպինյան առաջնորդները ընդունել են ամերիկացիների հաղթանակը։ Սակայն Ֆիլիպինների որոշ շրջաններում պարտիզանական ջոկատները շարունակում էին պատերազմը մինչև 1913 թվականը։
Պատերազմի վերջ
Ֆիլիպինա-ամերիկյան պատերազմն ԱՄՆ-ի համար արժեցել է 600 միլիոն դոլար։ Ֆիլիպինները դարձել են ԱՄՆ-ի կախյալ տարածքը և միայն 1935 թվականին նրանք ստացել են ինքնավարության կարգավիճակ։ Ֆիլիպիններին անկախությունը վերջնականապես շնորհվել է 1946 թվականին։
Արտաքին հղումներ
Կատեգորիա:Ֆիլիպինների պատերազմներ Կատեգորիա:19-րդ դարի պատերազմներ Կատեգորիա:20-րդ դարի պատերազմներ Կատեգորիա:ԱՄՆ-ի պատերազմներ Կատեգորիա:Անկախության պատերազմներ
Standoff 2
Standoff 2, պայմանականորեն անվճար բջջային բազմակառավարելի, առցանց խաղ առաջին դեմքի հրաձիգ ժանրում։ Մշակվել և հրապարակվել է ռուսական Axlebolt ընկերության կողմից․ 2017 թվականին Android պլատֆորմի, իսկ 2018 թվականին՝ iOS-ի համար ։
Խաղային պրոցես
Standoff 2-ը իրենից ներկայացնում է դասական առաջին դեմքի հրաձիգ` տարբեր խաղային ռեժիմներով և ժամանակակից ռուսական և արտասահմանյան զենքերի զինանոցով։ Յուրաքանչյուր զենք ունի տարբեր հատկանիշներ, որոնք սահմանափակում են խաղացողի մարտավարական հնարավորությունները. զրահի խոցելիություն, հետահարում, կրակելու տեմպ, գին, սպանության պարգև, զինամթերք ։
Ի տարբերություն բջջային հրաձիգների մեծամասնության՝ Standoff 2-ում բացակայում է ավտոմատ կրակելու և ուղղորդման օգնությունը, բայց միևնույն ժամանակ կա նաև ճկուն ղեկավարման կարգավորում՝ ինտերֆեյսի տարրերի մեծ մասի տեսանելիությունը և չափերը տեղափոխելու, փոխելու ունակություն։ Խաղում իրական գումարով վաճառվում են միայն դեկորատիվ իրեր, որոնք չեն ազդում խաղային պրոցեսի վրա ։
Քննադատություն և ժողովրդականություն
Քննադատները բազմիցս Standoff 2-ը համեմատել են  Counter-Strike: Global Offensive-  ի հետ և այն անվանել բջջային կլոն  ։ PCQuest-ից Սուշանթ Ռոհան Սինգհը խաղն անվանել է CS:GO-ի բոլոր շարժական ադապտացիաներից լավագույնը և իդեալական FPS խաղ, և առաջին հերթին գովաբանել է կադրերի արագությունը, հաճելի խաղը, երեսպատումները և ուժեղ պաշտպանությունը խաբեբաներից և հաքերներից։ Սուշանթը նշել է, որ խաղը հնարավոր է բավականաչափ օպտիմիզացված չէ, քանի որ որոշ հեռախոսների վրա հավելվածի աշխատանքի ուշացումներ են նկատվում, սակայն այս երևույթը, նրա կարծիքով, բնորոշ է ցանկացած բազմակառավարելի բջջային խաղի համար, կամ կախվածությունը պայմանավորված է նրանով, որ Standoff 2-ը Standoff 2-ը նախատեսված չէ MediaTek պլատֆորմի վրա աշխատելու համար ։
Ծանոթագրություններ
Կատեգորիա:IOS խաղեր
Երկնքից երեք մետր վեր
«Երկնքից երեք մետր վեր» (Tres metros sobre el cielo), իսպանական մելոդրամա, ռեժիսոր Ֆեռնանդո Գոնսալես Մոլին, էկրանավորումը՝ Ֆեդերիկո Մոչիի։ Գլխավոր դերերում նկարահանվել են Մարիա Վալվերդեն և Մարիո Կասասը։ Ֆիլմի դրամարկղային մուտքերի ծավալը կազմել է ավելի քան 2,5 միլիոն դոլլար ։ 2012 թվականի հունիսի 22-ին էկրան է բարձրացել ֆիլմի երկրորդ մասը՝ «Ես ցանկանում եմ քեզ» վերնագրով ։
Սյուժե
Հյուգո Օլիվերան կամ, ինչպես ինքն է իրեն անվանում, Աչեն, բանտարկվում է մի մարդու վրա հարձակման և դաժան ծեծի համար։ Նրա ամբողջ կյանքը ձախողումներով է անցնում, բայց մի անգամ ավտոմեքնենաների խցանման ժամանակ նա տեսնում է մի աղջկա՝ Բաբիին, ազդանշան է տալիս` համարելով այն տգեղ կատակ։ Աղջիկն այդպիսի «ուշադրություն» իր նկատմամբ չի գնահատում և դեպքը համարում է փակված։
Աչեն վերադառնում է իր անխոհեմ կյանքին` լցված մոտոցիկլերով, ավտոմրցույթներով, աղջիկներով, ալկոհոլով և անվերջ երիտասարդական ըմբոստությամբ։ Երեկույթի ժամանակ, որին Աչեն գնում է առանց ընկերների հրավիրելու, նա տեսնում է Բաբիին։ Սկսվում են խոսքակռիվներ, որոնք հանգեցնում են խառնաշփոթի և տան սեփականատերերի պարտության։ Բաբիի նախկին ընկերն աղջկան ուղեկցում է տուն, բայց նրա վրա հարձակվում են Աչեի ընկերները՝ մի բայկերների խումբ։ Արդյունքում Բաբին պետք է տուն հասներ Աչեի ուղեկցությամբ, ինչը նրա համար տհաճ էր։ Բաբիի ընկերուհին սկսում է հանդիպել Աչեի լավագույն ընկերոջ՝ Պոլոյի հետ։ Այդպես Բաբին ավելի հաճախ է ընկնում անսովոր իրադարձությունների մեջ հենց Աչեի հետ (փողոցային ավտոմրցույթներ, փախուստ ոստիկանությունից)։ Աստիճանաբար Բաբիին նվաճելու ցանկությունը դառնում է մի հետաքրքիր խաղ Աչեի համար, նա փորձում է այնպես անել, որ Բաբին սիրահարվի իրեն, և սկսում է տեղի տալ իր զգացմունքներին։
Ավելի ուշ պարզվում է, որ Աչեի ըմբոստության արդյունքում մայրը դավաճանում է ընտանիքին։ Բաբիի մայրը փորձում է պաշտպանել աղջկան անարժան երիտասարդից, բայց երիտասարդ մարդկանց զգացմունքները աճում են օրեցօր։ Բաբին որոշում է, որ հենց Աչեն պետք է դառնա իր առաջին ամուսինը, նրանք անցկացնում են ռոմանտիկ գիշեր միասին։ Հենց դրանից հետո Աչեն ասում է այդ արտահայտությունը. «Իսկ ես ավելի երջանիկ եմ... երկնքից երեք մետր բարձր»։ Ամեն ինչ փոխվում է, երբ Աչեի ընկերը կոտրում է Բաբիի տան դուռը, Բաբիի նախկին ընկերուհին գողանում է տան զարդերը, իսկ Բաբին իմանում է, որ Աչեն սպառնացել է իր մանկավարժին։ Նա որոշում է, որ պետք է մի քանի ժամանակ հեռու մնան իրարից։
18 տարեկան Բաբիի ծննդյան օրը Աչեն, հեռվում թողնելով բոլոր կասկածները, գալիս է ռեստորան։ Ամբողջ հեքիաթը փոխվում է, երբ Բաբիի հարևանը թափում է նրա վրա գինի, Աչեն կռվի մեջ է մտնում հարևանի հետ, որը ընդհատվում է Կատինայի զանգով։ Պոլոն մահացել էր ավտոմրցույթի ժամանակ, որը հենց այդ երեկույթի ժամանակ էր անցկացվում։ Բաբին որոշում է թողնել Աչեին, քանի որ նրա կյանքը լի է զայրույթով, ցավով, արյունով, իսկ նա ընդհանրապես չէր ուզում ոչինչ այդ ամենից տեսնել։
Բաբին սկսում է հանդիպել իր հարևանի հետ իր տանը, որտեղ խստորեն խորհուրդ էր տվել մայրը։ Աչեն սգում է ընկերոջ մահը և փորձում է վերականգնել հարաբերությունները սիրելիի հետ, բայց տեսնելով նրան ուրիշի հետ՝ հասկանում է, որ ոչինչ չի կարող հետ բերել։ Աչեն տեղեկացնում է իր եղբորը՝ Ալեքսին, որ պատրաստվում է մեկնել արտերկիր՝ աշխատելու։
Սաունդթրեք
2. J’aime Tes Genoux - Adanowsky
3. Motorway - Anni B Sweet
6. La Tormenta de Arena - Dorian
7. Girl - Johny Price
8. The Cleaner - Johny Price
9. Perfect Combination - L.A.
10. Stop the Clocks - L.A.
11. Perdiendo El Tiempo - Napoleon Solo
12. A Ras Del Cielo - Pol 3.14
14. Loverdome - The X
15. The Glow - The X
16. Hummingbird - Thee Brandy Hips
Շարունակությունը
Հիմնական հոդված՝ Երեք մետր երկնքի մակարդակից վերև։ Ես ցանկանում եմ քեզ։ Երեք մետր երկնքի մակարդակից վերև 3՝ Զգացմունքները և երազանքները(2014)
Արտաքին հղումներ
Կատեգորիա:2010 ֆիլմեր Կատեգորիա:Իսպանական ֆիլմեր Կատեգորիա:Իսպաներեն ֆիլմեր Կատեգորիա:Warner Bros. ֆիլմեր Կատեգորիա:Իսպանական դրամա ֆիլմեր Կատեգորիա:Իսպանական մելոդրամա ֆիլմեր
Love Kills (երգ, Ռոբերտո Բելլառոզա)
Love Kills, իտալական ծագումով բելգիացի երգիչ Ռոբերտո Բելլառոզայի երգն է, որով ներկայացրել է Բելգիան Եվրատեսիլ 2013 երգի մրցույթում։ Երգը ընտրվել է 2012 թվականի դեկտեմբերի 17-ին, VivaCité ռադիո շոուի ընթացքում։
Երգը մրցույթի եզրափակիչ փուլում զբաղեցրել է 12-րդ հորիզոնականը 71 միավորով։
Կատեգորիա:Եվրատեսիլ 2013 երգի մրցույթի երգեր Կատեգորիա:Բելգիայի երգերը Եվրատեսիլ երգի մրցույթում Կատեգորիա:2013 երգեր
Ֆաթեմեհ Ռահբար
Ֆաթեմեհ Ռահբար, իրանցի պահպանողական քաղաքական գործիչ, որը երեք անգամ եղել է Իրանի խորհրդարանի անդամ` ներկայացնելով Թեհրանը, Ռեյը, Շեմիրանթը և Էսլամշահրը։ Ռահբարը ընտրվել է խորհրդարանի անդամ չորրորդ անգամ, բայց մահացել է միչև ժամկետի սկիզբը։
Կյանք
Ռահբարը ստացել է մագիստրոսի աստիճան վիսուալ կոմունիկացիաների ոլորտում և գիտությունների թեկնածուի աստիճան ռազմավարական մենեջմենթի ոլորտում։ Նա աշխատել է որպես արտադրության մենեջեր Համացանցային քաղաքականության գլխավոր խորհրդի համացանցային քարտուղարությունում ։
Ռահբար պահպանողական քաղաքական գործիչ էր և իսլամական կուալիցիոն կուսակցության անդամ ։ 2004-ից 2016 թվականներին նա եղել է Իրանի խորհրդարանի անդամ` ներկայացնելով Թեհրանը, Ռեյը, Շեմիրանթը և Էսլամշահրը ։ Որպես խորհրդարանի անդամ Ռահբարը եղել է ՅՈՒՆԵՍԿՕ-յի Իրանի հանձնաժողովի փոխնախագահ, Կանանց ֆրակցիայի նախագահ և Մեդիայի և արվեստի հանձնաժողովի նախագահ ։ Ռահբարը եղել է Իմամ Խոմեինի օգնության հիմնադրամի փոխնախագահը ։ Նա ընտրվել է որպես խորհրդարանի անդամ չորրորդ անգամ, բայց մահացել է մինչև ժամկետի սկսվելը ։
Ռահբարը կոմայի մեջ է ընկել 2020 թվականի մարտի 5-ին, COVID-19-ի պատճառով` Իրանում նոր կորոնավիրուսի բռնկման ժամանակ ։ Նա մահացել է 2020 թվականի մարտի 7-ին հիվանդության բարդացման պատճառով ։
Պուանտիլիզմ
Պուանտիլիզմը (Pointillisme, բառացիորեն՝ «կետայնացում») գեղանկարչական ոճ է, որում ամբողջական պատկերը ստանում են հիմնական գույներով նկարված առանձին-առանձին մանր կետերի բազմության միջոցով երկրորդական և միջանկյալ գույների տեսողական խաբկանք ստեղծելով։ Պուանտիլիզմը գեղանկարչական մեթոդ է, որը ձևավորվել է գեղանկարչության՝ պոստիմպրեսիոնիզմի էտապին անցնելու ժամանակ։ Պատմականորեն, ի հակադիր գեղանկարչության աբստրակտ ձևին՝ պուանտիլիզմը հանդիսացել է գեղարվեստական պատկերավորման այլընտրանքային եղանակ։
Պուանտիլիզմի տեխնիկայի հիմքում ընկած են դիտորդի հեռանկարային տեսողական ընկալումը և նրա երևակայելու ընդունակությունը, որոնց շնորհիվ բազմաթիվ գունավոր կետերը միավորելով (որոշ հեռավորության վրա, կամ՝ ամբողջական պատկերի մասշտաբները փոքրացնելով)՝ դիտորդը տեսնում է մեկ ամբողջական պատկեր՝ ավելի բազմազան նրբերանգներով, քան իրականում պատկերված է։ Այս երևույթի հետ անմիջականորեն առնչվում է դիվիզիոնիզմը (անգլերեն՝ division՝ բաժանում)։ Դիվիզիոնիզմը պուանտիլիզմի այլընտրանքային անվանում է, որի հիմքում, սակայն, ընկած են առավել առաջավոր մեթոդներ։ Պուանտիլիզմի մեթոդը հակադրվում է հիմնական գույներն իրար խառնելու ավանդական մեթոդին գեղանկարչության մեջ։ Այլ կերպ ասած՝ պուանտիլիստական ոճի նկարներում հիմնական գույներից բացի՝ որևէ այլ գույն չի կիրառվում։ Պուանտիլիզմի անալոգն է քառագույն CMYK՝ տպագրությունը, որն ընկած է որոշ գունավոր տպիչների և ավելի լայնամասշտաբ գունավոր տպագրության հիմքում (Cyan՝ կապույտ, Magenta՝ կարմիր, Yellow and Black՝ դեղին և սև)։ Հեռուստացույցների և համակարգիչների էկրաններին պատկերների ցուցադրման հիմքում ևս ընկած է պուանտիլիզմի սկզբունքը. պատկերներն արտացոլվում են կարմիր, կանաչ և կապույտ գույներով (RGB՝ Red, Green, Blue), որոնց միախառնումը դիտորդի համար ներկայանում է ամենատարբեր նրբերանգներով ամբողջական պատկերների տեսքով։
Պուանտիլիստական պատկերը դիտելիս առանցքային նշանակություն ունի նեյրոպլաստիկան։ Երկու անհատներ կարող են զննել միևնույն պատկերը, այսինքն՝ «ստանալ» և յուրաքանչյուրն իր աչքերի ցանցաթաղանթներին «հաղորդել» ֆոտոռեալիստիկ պատկերն արտացոլող միևնույն լուսաքվանտները (ֆոտոնները), սակայն նա, ում միտքը հիանում է պուանտիլիզմի տեսությամբ, «կտեսնի» բոլորովին այլ պատկեր, քանի որ նրա գլխուղեղի տեսողական կեղևում պատկերն այլ կերպ է ընկալվում ։
Պուանտիլիզմի հիմնադիրը, եզրի ծագումը
Պուանտիլիզմի հիմնադիր է համարվում Ժորժ Սյորան, որն այս ոճի հիմքում դրեց գույնի տեսությունը և լուսագիտությունը (օպտիկան)։ Պուանտիլիզմ եզրը արվեստի քննադատների կողմից առաջին անգամ գործածվել է 1880 թ.՝ այս ոճում ստեղծագործող նկարիչների աշխատանքները ծաղրաբար վերագրելու նպատակով։ Ներկայումս «պուանտիլիզմ» եզրը զրկվել է իր երբեմնի ծաղրական իմաստավորումից։
Ականավոր ներկայացուցիչները
Պուանտիլիստական ոճի մեջ լրջորեն աշխատել են մի քանի նկարիչներ, որոնց ստեղծագործությունների թվում առանձնանում են՝ Սյորայի, Սինյակի և Քրոսսի աշխատանքները ։
Պուանտիլիզմը երաժշտության մեջ
Պուանտիլիզմ եզրը գործածվում է նաև երաժշտության մեջ՝ 20-րդ դարի երաժշտական ոճի որոշակի ստեղծագործություններ վերագրելիս։
Պուանտիլիզմը երաժշտության մեջ կոմպոզիցիայի ժամանակակից մեթոդներից է՝ սերիական տեխնիկայի տեսակ, երբ երաժշտության միտքը շարադրվում է ինտոնացիոն և ռեգիստրային առումով միմյանցից հեռացված, պաուզաներով անջատված, կարճատև մեկուսի հնչյունների միջոցով։ Կարևոր նշանակություն է ստանում յուրաքանչյուր հնչյունի գունատեմբրային երանգավորումը, ինչպես նաև աղմկային էֆեկտները։ Սերիական տեխնիկայում և դոդեկաֆոնիայում ամեն մի հնչյունի ինքնուրույն լինելը՝ պուանտիլիզմում հասնում է ծայրահեղության։ Պուանտիլիզմում կապակցված մեղեդու (լեգատո) կատարումը բացառվում է ։
Ի տարբերություն նկարչության, երաժշտության մեջ պուանտիլիզմը թափ է առել 20-րդ դարի երկրորդ կեսին ետպատերազմյան շրջանում։ Երաժշտական այս ոճի հիմնադիրն է համարվում Անտոն Վեբերնը։ Պուանտիլիզմի ոճով ստեղծագործել են ՝ Կարլհայնց Շտոկհաուզենը (Karlheinz Stockhausen), Լուիջի Նոնոն (Luigi Nono), Պիեր Բուլեզը (Pierre Boulez)։
Աղբյուրները
Կատեգորիա:Պուանտիլիզմ
Ֆասցինություն
Ֆասցինություն կամ ֆասցինացիա (fascinatio - «հմայություն, գրավչություն»), հոգեբանական ազդեցություն, տեղեկատվության ազդեցության արդյունքում վարգքագծի փոփոխություն։ Ըստ Յու. Վ. Կնորոզովի, «ազդանշանի այնպիսի ազդեցություն, որի ժամանակ նախկինում ստացված տեղեկատվությունն ամբողջությամբ կամ մասամբ ջնջվում է»։ Այս հատկությամբ օժտված են, մասնավորապես, բանաստեղծական, գործիքային երաժշտության և այլն ռիթմիկան։
Ֆասցինացիան կիրառվում է նաև քարոզչության մեջ։
Ստուգաբանություն
Ֆասցինացիա բառն առաջին անգամ գրանցվել է 1590–1600 թվականներին լատիներեն fascinātus բառից, որպես fascināre «կախարդել, հմայել» բայ, fascinum «չար հմայություն, կախարդություն» ածական դերբայ ։
Իմաստներ
Ֆասցինություն նշանակում է հմայել, գրավել և կենտրոնացնել.
Ըստ Կնորոզովի
Ըստ Մ. Ալբեդիլի Յու. Կնորոզովը «Ֆասցինացիայի ներքո հասկանում էր ազդանշանի այնպիսի գործողություն, որում նախկինում ստացված տեղեկատվությունն ամբողջությամբ կամ մասամբ ջնջվում է, այդ ընթացքում տեղի է ունենում ուղեղի հակառեզոնանսային պաշտպանության հաղթահարում։ Ռիթմը, օրինակ, ունի նմանատիպ ազդեցություն։ Կնորոզովը ... դիմում էր նախնական սինկրետիզմում գործիքային երաժշտության, երգեցողության և պոեզիայի օրինակներին։ Նա հատուկ ուշադրություն է դարձրել իմաստային ֆասցինացիային, կարծելով, որ նկարագրության երկիմաստությունն ու անորոշությունը հանդես է գալիս որպես ուժեղ հմայող միջոց, և ընդգծելով, որ կիրառական արվեստը սկսվում է հենց իմաստային ֆասցինացիայից, որը նա համարել է գեղարվեստական պատկերների միջոցով հմայք առաջացնող ազդանշան»։
Որպես քարոզչության միջոց
Կնորոզովը փնտրել է պատմության մեջ եղած միությունների ձևերի օրինակներ, որոնք ամենաարդյունավետ կերպով օգտագործել են ֆասցինացիան։ Նրա կարծիքով դրա լավագույն օրինակներ էին բոլշևիկյան կուսակցությունը և ամերիկյան մորմոնները։
Պատահական ֆասցինացիա
Հմայության ազդեցությունը կարող է պատահական լինել. օրինակ, Հ. Ուելսի «Աշխարհների պատերազմ» գիտաֆանտաստիկ վեպի ռադիոբեմադրությունը, որը հեռարձակվել է ուղիղ եթերում 1938 թվականի հոկտեմբերի 30-ին երեկոյան ժամը 20-ին CBS ռադիո ցանցի միջոցով, Օ. Ուելսի ղեկավարությամբ և մատուցվել է որպես իրական լրատվական ռեպորտաժ, որից հետո ԱՄՆ-ի հյուսիս-արևելյան ավելի քան մեկ միլիոն բնակիչ, հավատացել է մարսեցիների հարձակմանը և զանգվածային խուճապ է առաջացել ։
(8325) Տրիգո-Ռոդրիգես
Միջին հեռավորությունը Արեգակից կազմում է 3,175236 ա. մ., առավելագույնը մոտենում է 3,103 ա. մ. հեռավորության վրա և հեռանում 3,2475 ա. մ. ։ Արեգակի շուրջ մեկ ամբողջական պտույտ է կատարում 2066,63 երկրային օրվա ընթացքում, իր ուղեծրով շարժվելով միջինում 0,174197 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,98° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մարինո (Լացիո)
Մարինո (Marino), կոմունա Իտալիայում, Լացիո մարզի Հռոմ գավառում ։
Բնակչությունը կազմում է 38630 մարդ (ըստ 2008 թվականի տվյալների), բնակչության խտությունը կազմում է 1478 մարդ/կմ²։ Տարածքը 26 կմ² է։ Փոստային ինդեքսը 47, հեռախոսային կոդը 06։
Քաղաքի հովանավոր է համարվում Սուրբ San Biagio-ն։
Ծանոթագրություններ
Կատեգորիա:Իտալիայի քաղաքներ
Կեսարն ու գալիլեացին (պիես)
«Կեսարն ու գալիլեացին» (Kejser og Galilæer), նորվեգացի ականավոր դրամատուրգ Հենրիկ Իբսենի պիեսը ՝ գրված 1871-1873 թվականներին։
Ստեղծման պատմություն
«Կեսարն ու գալիլեացին» պիեսը Հենրիկ Իբսենի մոտ հղացել է 1864 թվականին։ Դա կատարվեց այն բանից հետո, երբ հեղինակը չորս տարի ապրեց Իտալիայի մայրաքաղաք Հռոմում (1864-1868 թվականներ)։ Դրամատուրգը ակտիվորեն սկսեց հավաքել պատամական նյութեր։ Հենրիկ Իբսենը դրամայի տեքստը սկսեց թղթին հանձնել 1871 թվականին։ Երկու տարի անց՝ 1873 թվականին դրաման ավարտին հասցրեց և հրապարակեց։
Ինքնատիպ ստեղծագործություն
«Կեսարն ու գալիլեացին» պիեսը համարվում է Հենրիկ Իբսենի ամենատարածված ու հայտնի ստեղծագործություններից մեկը։ Վերջինս բաղկացած է երկու մասերից, որոնք լրացնում են մեկը մյուսին։
Անձամբ դրամատուրգ Իբսենը իր ստեղծագործությունն անվանել է «աշխարհի դրամա՝ երկու մասից բաղկացած»։ Այս բնորոշումը պատահական չէ։ Դրամայում լուծվում են աշխարհի ու պետությունների հարցերը, արծարծվում հավատքի, իդեալի, տիրապետությանը առնչվող հարցեր։ Այս բոլոր հարցերը բարդագույն կերպով միահյուսված են միմյանց և միավորված են որպես գլխավոր հերոսի՝ Հուլիանոս Ուրացողի ինքնություն։ «Կեսարն ու գալիլեացին» պիեսը գրված է բարձր գեղարվեստական վարպետությամբ։
Հեթանոսության ժամանակաշրջանը դրամատուրգը ներկայացրել է որպես ինչքի ու նյութական բարեկեցության ժամանակաշրջան, իսկ քրիստոնեությունը՝ հոգևոր վերելքի։ Ապագան պետք է միավորի այս երկու տարբերվող մեկնարկները։ Այդ ապագան Հենրիկ Իբսենը պատկերացնում է որպես ազնվաբարոների համատեղություն, ներդաշնակ ու ազատ մի տարածք։ Այդմիսի միջավայրում չի կարող լինել անձնական թշնամանք ու որևէ կողմի գերակայություն։ Այդ բոլորին հասնելու միակ ճանապարհը հոգու հեղափոխությունն է, այսինքն մարդու ներքին աշխարհի ու հոգու վերադաստիարակումը։
Սակայն այս պատրանքը, որը ներկայացնում է հեղինակը, միայն ու միայն երազանք է։ Հեթանոսության և քրիստոնեության բախումը ծնում է միայն տառապանք։
Սյուժե
Երկմասանի «Կեսարն ու գալիլեացին» պիեսի գլխավոր հերոսը Հուլիանոս Ուրացողն է։ Առաջին հատվածում նա ընթերցողին ներկայանում է դեռևս պատանի տարիքում, ով գործող կայսր Կոստանդիոս II-ի եղբայրն է ու չկայացած Գալիոսի ժառանգը։ Երկրորդ հատվածում նա հանդես է գալիս որպես Հռոմեական կայսրության կայր։
Առաջին մաս. «Կայսեր ուխտադրժությունը»
Հուլիանոսը, Կոստանդիոս II կայսրի ազգականն է, ով ապրում է քրիստոնեական Բյուզանդիայի մայրաքաղաք Կոստանդնուպոլսի արքունիքում։ Նա շրջապատված անհամար լրտեսներով։ Հուլիանոսի դաստիարակն ու ուսուցիչը աստվածաբան Եկիվոլիոսն է։ Վերջինս վախենում էր, որ հանկարծ Հուլիանոսը չընկնի հռետոր Լիբանիոսի ազդեցության տակ։ Այդ ամենից խուսափելու համար Եկիվոլիոսվ ամբողջ Կոստանդնուպոլսով մեկ տարածում է Հուլիանոսի գրվածքները, որոնք պախարակում ու ծաղրում են Լիբանիոսին։ Հուլիանոսն այդ մասին իմանում է Ագափոնեսից՝ Կապադովկիայից եկած խաղողագործի որդուց։ Կոստանդիոս II հայտարարում է իր ցանկությունը, այն է՝ կայսերական գահի ժառանգորդ ճանաչել Գալիոսին։ Միաժամանակ կայսրը արտաքսում է Լիբանիոսին դեպի Աթենք։ Հուլիանոսը խնդրում է կայսրին, որ իրեն ուղարկեն Պերգամոն կրթություն ստանալու։ Կոստանդիոսը կատարում է այդ՝ ըստ նրա տարօրինակ ցանկությունը։ Սակայն Հոլիանոսը խաբելով կայսրին՝ մեկնում է Հունաստան՝ Աթենք։
Աթենքում Հուլիանոսը շփվում է Լիբանիոսի հետ և սկսում է հետաքրքրությունը նվազեցնել քրիստոնեության նկատմամբ, ավելին Գրիգոր Նազիանզացին ու Բարսեղ Կեսարացին ավելի ու ավելի քիչ են սկսում ազդել նրա հոգևոր-քրիստոնեական հայացքների վրա։ Ի վերջո Հուլիանոսը տարվում է Մաքսիմոսի միստիկական աշխատություններով ու դրանց շնորհիվ սկսում է կապ հաստատել ու շփվել անդրաշխարհի հետ։
Կոստանդիոս II կայսրի կասկածելի մահը նոր ճանապարհ է բացում Հուլիանոսի համար։
Երկրորդ մաս. «Հուլիանոս կայսրը»
Դառնալով կայսր, Հուլիանոսը նկատում է իր հակումները հեթանոսության նկատմամբ։ Արդյունքում նա ոչ միայն վերականգնում է հեթանոսական տաճարները, այլև սահմանափակում է քրիստոնյաների իրավունքները, իսկ հակառակվելու դեպքում՝ հետապնդվում է անձամբ իր կողմից։
Արտաքին հղումներ
Կատեգորիա:Հենրիկ Իբսենի պիեսներ Կատեգորիա:Նորվեգիայի գրականություն Կատեգորիա:Պատմական գեղարվեստական գրականություն Կատեգորիա:Պիեսներ Կատեգորիա:Նորվեգերեն պիեսներ
Ֆրանչիկա
Ֆրանչիկա  (Francica), կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 1660 մարդ, բնակչության խտությունը կազմում է 75 մարդ/կմ²։ Զբաղեցնում է 22 կմ² մակերես տարածք։ Փոստային ինդեքսն է՝ 89851։ Հեռախոսային կոդը՝ 0963։
Կոմունայի հովանավորն է Սուրբ Անտոն Մեծը։ Տոնը նշվում է հունվարի 17-ին։
Արտաքին հղումներ
Կատեգորիա:Իտալիայի բնակավայրեր
Նովոպետրովսկոե (գյուղ, Ալեկսեևսկի գյուղական խորհուրդ)
Նովոպետրովսկոե (Новопетрівське), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Նովոպետրովսկոե գյուղում բնակվում էր 125 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ամվրոսիևսկի շրջանի բնակավայրեր Կատեգորիա:Ուկրաինայի գյուղեր
Մակույկաձև ոսկրի կոտրվածք
Մակույկաձև ոսկրի կոտրվածքը դաստակի մակույկաձև ոսկրի կոտրվածքն է ճաճանչդաստակային հոդում ։ Հիմնական ախտանիշը առաջին մատի շրջանի ցավն է, որն ուժեղանում է ձեռքի շարժումների ժամանակ, և անատոմիական ծխախոտատուփի շրջանի այտուցը ։ Բարդություններից են կեղծ հոդի ձևավորումը, ավասկուլյար նեկրոզը, հոդաբորբը  ։
Հիմնականում առաջանում է տարածած ձեռքի վրա վայր ընկնելու հետևանքով ։ Ախտորոշումը հիմնված է զննման և բժշկական հետազոտությունների վրա ։ Որոշ դեպքերում կոտրվածքը կարող է չերևալ ռենտգեն պատկերում ։ Այդ դեպքերում կատարվում է կրկնակի ռենտգեն հետազոտություն երկու շաբաթ անց, կամ հնարավոր է կատարել ՄՌՇ և ոսկրերի սցինտիգրաֆիա ։
Կոտրվածքներից հնարավոր է խուսափել ձեռքին պաշտպանիչ թևնոց կրելով որոշ գործողությունների ժամանակ ։ Առանց տեղաշարժի կոտրվածքների բուժումը հնարավոր է իրականացնել գիպսակապի միջոցով ։ Տեղաշարժով կոտրվածքների դեպքում կատարվում է վիրաբուժական միջամտություն ։ Վերականգնումը տևում է մոտավորապես վեց շաբաթ ։ Սա դաստակի կոտրվածքների մեջ ամենատարածվածն է ։ Ավելի շատ հանդիպում է տղամարդկանց քան կանանց մոտ ։
Նշաններ և ախտանիշներ
Մակույկաձև ոսկրի կոտրվածքի դեպքում դիտվում է անատոմիական ծխախոտատուփի շրջանի փափկություն և այտուց։
Տեղային ցավոտություն զգացվում է հետևյալ երեք տեղերում.
1) Դաստակի ծայրամասում՝ դիստալ կոտրվածքների ժամանակ
2) Անատոմիական ծխախոտատուփի շրջանում՝ մակույկաձև ոսկրի մարմնի կամ միջին մասի կոտրվածքի ժամանակ
3) Լիստերի թմբկության շրջանում՝ մակույկաձև ոսկրի պրոքսիմալ(մոտակա) կոտրվածքների ժամանակ ։
Բարդություններ
Ավասկուլյար նեկրոզը ամենահաճախ հանդիպող բարդություններից է։ Քանի որ մակույկաձև ոսկրի արյունամատակարարումը երկու տարբեր ճյուղերով է իրականացվում, կոտրվածքները կարող են սահմանափակել արյան մատակարարման հասանելիությունը ։
Ավասկուլյար նեկրոզի առաջացման ռիսկը կախված է կոտրվածքի տեղից.
Կեղծ հոդ կարող է առաջանալ չախտորոշված կամ չբուժված մակույկաձև ոսկրի կոտրվածքների դեպքում։ Զարկերակային հունը ոսկր է մտնում դիստալ հատվածից և ուղղվում դեպի պրոքսիմալ հատված։ Արյունամատակարարումը չնչին է, ինչը մեծացնում է կեղծ հոդ առաջացնելու հավանականությունը, հատկապես ոսկրի պրոքսիմալ հատվածի կոտրվածքների ժամանակ ։ Կոտրվածքի ոչ ճիշտ բուժումը կարող է հանգեցնել դաստակի օստեոարթրոզի զարգացման։
Ախտանշաններից են դաստակի շրջանի ցավը, դաստակային հոդում շարժումները սահմանափակված են ու ցավոտ։ Եթե ռենտգեն հետազոտությամբ ախտորոշվում է հնացած կոտրվածքի պատճառով առաջացած  հոդաբորբ, ապա առաջնային պլան մղվում է դրա բուժումը հակաբորբոքային դեղորայքներով և տեղադրվում է բեկակալ, եթե հիվանդն ունի ցավեր։ Եթե բուժման այս եղանակը արդյունավետ չի լինում, դաստակի մեջ ներարկվում են ստերոիդներ, որոնք օգնում են ցավի թեթևացմանը։ Եթե նշված բուժման եղանակները նշանակալի արդյունք չեն տալիս, կատարվում է վիրաբուժական միջամտություն ։
Առաջացման մեխանիզմ
Մակույկաձև ոսկրի կոտրվածք կարող է առաջանալ ուղղակի առանցքային սեղմման կամ դաստակի գերձգման հետևանքով, օրինակ տարածած ձեռքի վրա վայր ընկնելու հետևանքով։ Ըստ Գերբերտի դասակարգման տարբերում ենք կոտրվածքի երեք հիմնական տեսակ. 10%-20% դեպքերում կոտրվում է մակույկաձև ոսկրի պրոքսիմալ(մոտակա) հատվածը, 60%-80% միջին կամ մարմնի հատվածը և մանացած դեպքերում դիստալ(հեռակա) բևեռը  ։
Ախտորոշում
Մակույկաձև ոսկրի կոտրվածոները հիմնականում ախտորոշվում են զննման և ռենտգեն հետազոտության միջոցով ։ Սակայն ոչ բոլոր կոտրվածքներն են ի սկզբանե ախտորոշվում։ Այդ դեպքում տուժածները գանգատվում են մակույկաձև ոսկրի շրջանի ցավից(նաև անատոմիական ծխախոտատուփի շրջանի ցավից) 7–10 օրվա ընթացքում, որից հետո կատարվում է երկրորդ ռենտգեն հետազոտությունը ։  Համակրգչային շերտագրությունը հնարավորություն է տալիս ավելի ճշգրիտ ախտորոշում կատարել։ Հնարավոր է կատարել նաև ՄՌՇ հետազոտություն, եթե այն հասանելի է ։ Ոսկրերի սցինտիգրաֆիան կոտրվածքների ախտորոշման արդյունավետ եղանակ է, եթե կոտրվածքը ռենտգենագրությամբ հնարավոր չի եղել ախտորոշել ։
Բուժում
Առանց տեղաշարժի կամ չնչին տեղաշարժով կոտրվածքները բուժվում են փակ եղանակով։ Անշարժացման նպատակով երկար կամ կարճ բեկակալների օգտագործումը քննարկվում է բժշկական գրականության մեջ, և վերջնական համաձայնություն ու ապացույցներ չկան, թե որ մեկի կիրառումն է ավելի արդյունավետ, սակայն ավելի հաճախ կիրառվում են կարճ բեկակալները առանց տեղաշարժի կոտրվածքների անշարժացման համար ։ Առանց տեղաշարժի կամ չնչին տեղաշարժով  կոտրվածքները հնարավոր է բուժել նաև վիրաբուժական եղանակով(մուտքի համար կատարվում է չնչին կտրվածք), որը տալիս է ոսկրաբեկորների համադրման բարձր արդյունավետություն, և հիվանդներն ավելի շուտ են վերականգնվում ու անցնում ակտիվ կյանքի ։
Պրոքսիմալ կոտրվածքների վերականգնումն ավելի երկարատև է։ Դիստալ կոտրվածքների ժամանակ վերականգնում ակնկալվում է 6-8 շաբաթ անց, միջին մասի կամ մարմնի կոտրվածքների դեպքում 8-12 շաբաթ, իսկ պրոքսիմալ կոտրվածքները 12-24 շաբաթ անց ։ Մակույկաձև ոսկրը արյունամատակորարում ստանում է ճաճանչային զարկերակից երկու տարբեր ճյուղերով։ Արյունը հոսում է ոսկրի ծայրամասից դեպի մոտակա(դիստալից պրոքսիմալ) բևեռ, և եթե կոտրվածքի ժամանակ արյունամատակրարումը խանգարվում է, ոսկրը կարող է չվերականգնվել։ Այս դեպքում պարտադիր է իրականացնել ոսկրաբեկորների համադրում վիրահատության միջոցով։
Խորհուրդ է տրվում կատարել միջմաշկային շյուղով համադրում, քանի որ այս եղանակը թույլ է տալիս խուսափել հետվիրահատական բարդություններից։ Այս մեթոդի ժամանակ հարկավոր է կատարել սեղանարդաձև ոսկրի ծայրամասի մշակում(աճառի քերում, հեռացում, էքսկավացիա), դեպի մակույկաձև ոսկր վիրաբուժական մուտք ապահովելու համար ։
Համաճարակաբանություն
Դաստակի մակույկաձև ոսկրի կոտրվածքները տարածված են երիտասարդ տղամարդկանց շրջանում ։ Ավելի քիչ են հանդիպում երեխաների և մեծահասակների մոտ ։ Կազմում են դաստակի վնասվածքների 50%-80%-ը ։
Արտաքին հղումներ
Կատեգորիա:Դաստակի կոտրվածք
Բանբեր հայագիտության
Բանբեր հայագիտության, Հայաստանի հանրապետության Գիտությունների ազգային ակադեմիային կից «Գիտություն» հրատարակչության կողմից հրատարակվող մասնագիտական բազմալեզու հանդես, հրատարակվում է 2013 թվականից ։
Պատմություն
Հանդեսի նպատակն է հայագիտական կենտրոնների միջև միջազգային համագործակցության սերտացումը, խթանելու Հայաստանի պատմության ու մշակույթի համակողմանի հետազոտությունների իրականացմանը, նոր հարցադրումներով համալրելու պատմական իրադարձությունների քննական վերլուծությունները, դիմագրավելու Հայաստանի պատմության խեղաթյուրումներին ու շահարկումներին, քննարկելու հայագիտության հետագա զարգացմանը խոչընդոտող գործոնների ու հանգամանքների հաղթահարման ուղիները, նորովի լուսաբանելու Հայաստանի պատմության հիմնահարցերը, օժանդակելու ձերբազատվել կաղապարներից և գիտական շրջանակներին ու հանրությանը ներկայացնել ճշմարտությունը ։ Հատուկ կարևորություն է տրվում Հայաստանի և տարբեր երկրների հայկական գաղթօջախների պատմությունը լուսաբանող հետազոտու թյունների հրապարակմանը, հարակից երկրների ժողովուրդների լեզուներով Հայաստանի պատմության վերաբերյալ պահպանված սկզբնաղբյուրների աղբյուրագիտական ուսումնասիրությունների իրականացմանը,Հայաստանում ուրույն քաղաքակրթության զարգացման գործընթացի անընդհատության ցուցադրմանը։ Հանդեսում հրապարակվում են հայ և օտարազգի հայագետների աշխատություններ, ներկայացվում դասական հայագիտության երախտավորների գիտական ժառանգությունն ու հայագիտական նորագույն նվաճումները, հայագիտական տարբեր կենտրոնների ձեռքբերումներն ու խնդիրները։ Գիտական հանդեսը լայնորեն բաց է բոլոր երկրների գիտնականների հայագիտական ուսումնասիրությունների համար և հրապարակում է հայագիտության բոլոր ճյուղերը ներկայացնող հետազոտություններ ։
Խմբագրական խորհուրդ
Խմբագրական խորհուրդը գլխավորում է Ալբերտ Խառատյանը, պատասխանատու քարտուղարը Վ․ Խաչատուրյանն է։
Արտաքին հղումներ
Կատեգորիա:Հայագիտություն
Էլ Կերվի
Խաղացողի կարիերա
Խաղացել է խաղարկողի դիրքում։ Կերվին երբեք չի ուսանել համալսարանում։ 1937 թվականին պայմանագիր է կնքել «Բուֆֆալո Բայզոնս» ակումբի հետ, որը հանդես էր գալիս Բասկետբոլի ազգային լիգայում (NBL)։ 1940-1945 թվականներին ծառայել է ԱՄՆ ռազմաօդային ուժերում։ Հետագայում հանդես է եկել «Ռոչեստեր Ռոյալս» (ԲԱԼ), «Թրենթոն Թայգերս» և «Սիրաքյուս Նեշնլս» ակումբների կազմերում։ NBA-ում, ընդհանուր առմամբ, անցկացրել է 4 մրցաշրջան։ Մեկ անգամ ընդգրկվել է NBA բոլոր աստղերի երկրորդ հավաքականի կազմում (1950)։ 1945-46 թվականների մրցաշրջանին Կերվին, «Ռոչեստեր Ռոյալս»-ի կազմում, դարձել է NBL չեմպիոն։ Երեք անգամ ընդգրկվել է NBL բոլոր աստղերի առաջին հավաքականի կազմում (1947-1949), ինչպես նաև մեկ անգամ NBL բոլոր աստղերի երկրորդ հավաքականի կազմում (1946)։ 1947 թվականին դարձել է NBL պարբերական առաջնության ամենաարդյունավետ խաղացող։ NBA կարիերայի ընթացքում, ընդհանուր առմամբ, խաղացել է 202 խաղ, որոնց ժամանակ հավաքել է 1591 միավոր (7,9 մ/խ), կատարել 261 անդրադարձ և 648 փոխանցում ։
Բասկետբոլի փառքի սրահ
1985 թվականին Էլ Կերվիի անունը տեղ է գտել Բասկետբոլի փառքի սրահում։
Մահ
Էլ Կերվին մահացել է 92 տարեկան հասակում՝ 2009 թվականի նոյեմբերի 9-ին Նյու Յորք նահանգի Ռոչեստեր քաղաքում։
Արտաքին հղումներ
Կատեգորիա:Ամերիկացի բասկետբոլիստներ
Ռոտշիլդի ջութակը (պատմվածք)
«Ռոտշիլդի ջութակը» («Скрипка Ротшильда»), ռուս գրող Անտոն Չեխովի պատմվածքը, գրել է 1893-1894 թվականներին։ Հայերեն թարգմանությանը հեղինակը Վահե Միքայելյանն է ։
Ստեղծման պատմություն
1892 թվականին Չեխովը գնել է Մելիխովո կալվածքը, որտեղ օգնել է տեղի գյուղացիներին որպես բժիշկ, գեղջուկ երեխաների համար դպրոց է կառուցել, մեկնել է սովի մատնված նահանգ, մասնակցել է համընդհանուր մարդահամարին։ «Մելիխովյան նստակյացության» տարիներին գրել է 42 ստեղծագործություն, որոնցից մեկը «Ռոտշիլդի ջութակը» պատմվածքն է։
Պատմվածքն ստեղծվել է 1893 թվականի դեկտեմբերի կեսերից մինչև 1894 թվականի հունվարի կեսերը և վերաբերում է գրողի ստեղծագործությունների ուշ շրջանին։
Դիպաշար
Դեպքերն ընթանում են փոքրիկ քաղաքում, որտեղ ապրում էին «գրեթե միայն ծերունիներ», որոնց մեջ էլ ապրում և դագաղագործ էր աշխատում գլխավոր հերոսը՝ Յակով Իվանովը, որին բնակիչներն անվանում էին պարզապես Յակով, իսկ մականունը՝ «Բրոնզա»։
Բացի հիմնական աշխատանքը՝ Յակովը վաստակում էր նաև ջութակ նվագելով՝ սովորաբար հարսանիքներին կամ տեղական երաժշտախմբի համերգներին, որի երաժիշտների մեծ մասը հրեա էր։ Նա լավ էր նվագում, սակայն վատ էր վերաբերվում նվագախմբի սրնգահարին՝ Ռոտշիլդին, որն իր ողբաձայն նվագով Յակովին ատելություն ու արհամարհանք էր ներարկել ոչ միայն իր, այլ բոլոր հրեաների հանդեպ։ Դրա պատճառով էլ Յակովին նվագելու էին հրավիրում «միայն ծայրահեղ անհրաժեշտության դեպքում»։
Յակովն ըստ էության ընչաքաղց, քարսիրտ մարդ էր, երբեք լավ հոգեվիճակ չէր ունենում և մշտապես տառապում էր այն մտքից, որ կիրակի, երկուշաբթի օրերը, տոներին (տարվա մեջ երկու հարյուր օր) «ակամա հարկադրված էր ձեռքերը ծալած նստել»։ Այդ հյուծող մտքերից Յակովը սովորաբար դուրս էր գալիս ջութակի օգնութամբ, որի լարերին նա նախընտրում էր դիպչել մթության մեջ և դրանից հանգստանում էր։
Յակով Իվանովը ուներ կին՝ Մարֆան։ Այնպես ստացվեց, որ «անցած տարվա մայիսի վեցին» պառավը հանկարծ տկարացավ։ Զբաղված լինելով տարվա վնասները հաշվելով՝ Յակովը անմիջապես ուշադրություն չի դարձնում կնոջ վիճակին. նա կարծես իրոք մեռնում էր և ուրախ էր, որ վերջապես ընդմիշտ մեկնում է այդ խրճիթից, դագաղներից, Յակովից։ Հիշելով, թե ինչպես է վերաբերվել Մարֆային միասին ապրած այս տարիների ընթացքում, հերոսը հասկանում է, թե ինչում էր նա մահվան գրկում երջանիկ դեմքով։ Լույսը բացվելուն պես նրան տանում է հիվանդանոց։ Բժշկի փոխարեն նրանց ընդունում է բուժակ Մաքսիմ Նիկոլայիչը, որի մասին ասում էին, որ թեպետ թեթև խմող է ու կռվարար, բայց ավելի է հասկանում, քան բժիշկը։ Նայելով պառավին ու տարիքը հարցնելով (յոթանասունից մի տարի է պակաս)՝ Մաքսիմ Նիկոլայիչը ասում է, որ պառավը բավականին ապրել է, «նամուսն էլ լավ բան է»։ Յակովը պնդում է, որ Մարֆային բանկա գցեն կամ գոնե տզրուկ դնեն, բայց մերժում է ստանում։ Նրան հանձնարարում են հիվանդի գլխին սառը կոմպրես դնել և օրական երկու հատ փոշի տալ։ Յակովը բորբոքվում է, գնում տուն և խրճիթում սկսում դագաղի պատրաստությունը՝ նախապես վերցնելով թուլացած կնոջ չափսերը։ Առավոտյան կողմ Մարֆան մահացավ, և թաղման ամբողջ արարողությունը, հուրախություն Յակովի, նրա վրա ոչինչ չի նստում. հարևան պառավները լողացնում, հագցնում են կնոջը, չորս գեղջուկ դագաղը գերեզմանոց հասցնում հարգանքի համար, Յակովն ինքը սաղմոս է կարդում, իսկ գերեզմանի համար էլ նրանից փող չեն վերցնում, որովհետև գերեզմանոցի պահակը նրա խնամին էր։
Ճանապարհին հանդիպելով Ռոտշիլդին՝ Յակովը այլայլված հարձակվում է հրեայի վրա ու քշում, իսկ ինքը գնում է գետի ափը, որտեղ կանգնած էր ճյուղատարած ծեր ուռենին, որի մասին մահից առաջ խոսել էր Մարֆան՝ հիշելով մահացած խարտյաշ ծամերով աղջնակի մասին։ Գետի ափին Յակովը ափսոսում է, որ իր ողջ կյանքն անցել է անօգուտ, այնինչ իր աչքի առաջ տեղի ունեցողից ինքը կարող էր կարողություն դիզել. «...և՛ ձուկ որսալ, և՛ ջութակ նվագել, և՛ բարկասներ բանեցնել, և՛ սագեր մորթել՝ ապա ի՜նչ կապիտալ կստացվի»։
Ծանր մտքերով տարված՝ Յակովը մղձավանջներ է ունենում, հիվանդանում է և կրկին գնում քաղաքային հիվանդանոց բուժակի մոտ։ Վերջինս նշանակում է նույն բուժումը, և Յակովը հասկանում է, որ իրեն քիչ է մնացել ապրելու։ Նա գալիս է այն եզրակացության, որ ապրելը մարդուն վնաս է, և միայն մեռնելը օգուտ կտա։
Այդպիսի մռայլ տրամադրությամբ Յակովը վերցնում է ջութակը, դուրս գալիս խրճիթից և ինքն էլ չիմանալով թե ինչ սկսում է նվագել տրտում ու հուզիչ մեղեդի, որը հենց այդ պահին էր հորինում։ Բակ մտած Ռոտշիլդին նա առաջ է կանչում, պատմում հիվանդության մասին։ Դրանից հետո ամբողջ օրը Յակովը պառկած էր, ու «սիրտը նեղանում էր»։ Քահանային խոստովանության ժամանակ, երբ վերջինս հարցնում է մեղքերի մասին, հիշում է Մարֆայի դժբախտ դեմքը, ջհուդի հուսահատ ճիչը, և իր ջութակը կտակում է հրեային՝ որպես ներողություն պատճառած չարչարանքների համար։
Այդ ժամանակից Ռոտշիլդի ջութակը արձակում էր այնպիսի տխրագին հնչյուններ, ինչպես վերջին անգամ Յակովի ձեռքերից։ Քաղաքում հետաքրքրվում էին, թե որտեղից Ռոտշիլդին այդ լավ ջութակը, իսկ վաճառականներն ու չինովնիկները, իրար ձեռքից խլելով, հրավիրում էին Ռոտշիլդին իրենց տուն և մի տասն անգամ նվագել էին տալիս այդ նույն մեղեդին։
Գրականություն
Կատեգորիա:Անտոն Չեխովի ստեղծագործություններ Կատեգորիա:19-րդ դարի գրականություն Կատեգորիա:1894 պատմվածքներ Կատեգորիա:Ռուսական պատմվածքներ
Die Tageszeitung
Die Tageszeitung ( “Օրաթերթ”), առավել հայտնի է «taz» (գերմ.` հետք) անունով։ Գերմանական մեդիա ընկերություն է, որի ղեկավարությունն իրականացնում են հենց իրենք` աշխատակիցները։ Հիմնադրվել է 1978 թվականին, Բեռլինում, որպես անկախ և ձախ ուղղվածություն ունեցող շարժում, կենտրոնացած է քաղաքական իրադարձությունների, սոցիալական անհավասարության, էկոլոգիական խնդիրների վերաբերյալ տեղական ու միջազգային նորությունների վրա, ինչպես նաև` լուսաբանում է այլ թեմաներ, որոնք հիմնականում չեն լուսաբանվում առավել ավանդական ու պահպանողական օրաթերթերի կողմից։ Այն հաճախ օժանդակում է Կանաչների կուսակցությանը, սակայն «taz»-ը նաև քննադատում է Սոցիալ-դեմոկրատների և Կանաչների կոալիցիոն կառավարությունը։
Պատմություն
Die Tageszeitung-ը հիմնադրվել է 1978 թվականին ։ Ի սկզբանե ենթադրվում էր, taz-ը այլընտրանք է լինելու տարածված ու շատ ընթերցվող մամուլին, հենց ըստ իրենց սեփական խոսքերի. «ազատ, ֆինանսապես անկախ, խելացի և զբաղեցնող»։ Լրագրության հանդեպ այլընտրանքային մոտեցման մեկ այլ արտահայտություն էր այն, որ մինչև 1991 թվականը բոլոր աշխատողներին վճարվում էր հավասար աշխատավարձ։ Այժմ ավելի բարձր պատասխանատվություն ունեցող աշխատակիցները ստանում են հավելավճար։ Այնուամենայնիվ, „taz“-ի աշխատակիցների աշխատավարձն ավելի ցածր է, քան ոլորտի այլ ներկայացուցիչներինը։
WOZ Die Wochenzeitung (նախկինում` WoZ) և taz-ը համատեղ խմբագրում են Le Monde diplomatique-ի գերմանալեզու հրատարակչությունը ։
Սկսած 1992 թվականից Tageszeitung-ը պատկանում է ավելի քան 13.500 վճարող բաժանորդներին։ Այն ունի ավելի քան 60.000 տպաքանակ և ավելի քան 50.000 բաժանորդ։ 1995 թվականին այն դարձել է առաջին գերմանական ազգային օրաթերթը, որ իր ամբողջ բովանդակությունը հասանելի է դարձրել առցանց։ Ի սկզբանե Tageszeitung-ը հայտնի է դարձել ինչպես լայն հրատարկչությամբ, այնպես էլ` բեռլինյան տեղական խմբագրությամբ։ Տարիների ընթացքում տեղական խմբագրական գրասենյակներ են բացվել Հյուսիսային Հռենոս-Վեսթֆալիայում, Համբուրգում և Բրեմենում։ Եթե վերջին երկուսը միաձուլվել են որպես "taz nord" (հյուսիսային), ապա առաջին գրասենյակը փակվել է 2007 թվականի հուլիսին։
«Կարտոֆիլի գործ»
2006 թվականի հունիսի 26-ին Die Tageszeitung-ը իր վերջին էջում տպագրել է Die Wahrheit («Ճշմարտություն») խորագրով հեգնական հոդված։ Այն վերնագրված էր ''Polens neue Kartoffel. Schurken, die die Welt beherrschen wollen. Heute: Lech „Katsche“ Kaczynski (Լեհաստանի նոր կարտոֆիլը։ Ռոջեսը, ով ցանկանում է իշխել աշխարհը։ Այսօր. Լեչ «Կատչե Կազինսկի» ։ Այս հոդվածը ծաղրում էր լեհ քաղաքական գործիչներ նախագահ Լեխ Կաչինսկուն և վարչապետ Յարոսլավ Կաչինսկուն։ Լեխ Կաչինսկին կասեցնում է Գերմանիայի, Լեհաստանի ու Ֆրանսիայի միջև ծրագրված բանակցությունները. կասեցման պաշտոնական պատճառը եղել է հիվանդությունը։
Խորագրեր
Taz-ը հայտնի է իր թևավոր խոսքերից կազմված խորագրերով ։ Օրինակ. 2008 թվականի հունիսի 5-ին թերթը հրապարակել է "Onkel Baracks Hütte" («Քեռի Բարաքի խրճիթը») վերնագրով հոդված` Սպիտակ տան նկարով` այն ժամանակ դեռ սենատոր Բարաք Օբամայի մասին։ Խորագիրը, որը հղում էր «Քեռի Թոմի խրճիթը» գրքին, դիտվել է որպես ռասսայականության դրսևորում որոշ ընթերցողների կողմից ։
Արտաքին հղումներ
Կատեգորիա:Գերմանիայի թերթեր
Եզր (հեռուստասերիալ)
«Եզր» (Fringe), ամերիկյան գիտաֆանտաստիկ հեռուստասերիալ։ Հեղինակը Ջեֆրի Ջեյկոբ Աբրամսն է։ ԱՄՆ-ում պրեմիերան տեղի է ունեցել 2008 թ.-ի սեպտեմբերի 9-ին FOX, CTV և A հեռուստաալիքներով, իսկ վերջի սերիան հեռարձակվել է 2013 թվականի հունվարի 18-ին։ Հեռուստասերիալը կազմված է 5 եթերաշրջանից և 100 սերիայից ։ Հեռուստասերիալի առաջինից չորս եթերաջրջանները ցուցադրվել են Հ1 հեռուստաալիքով 2014 թվականին, հայերեն կրկնօրինակմամբ ։
Սյուժե
ՀԴԲ-ի (Հետաքննությունների Դաշնային Բյուրո) հատուկ գործակալ Օլիվիա Դունհամին հանձնարարում են աշխատել գիտնական Ուոլթեր Բիշոփի և Փիթեր Բիշոփի(Ուոլթերի որդու) հետ, երբ նրա գործընկեր Ջոն Սքոթը անբացատրելի հանգամանքներում վիրավորվում է, ապա մահանում։
Գոյություն ունեն նաև տարօրինակ մարդիկ, որոնց անվանում են դիտորդներ։ Հետագայում պարզ է դառնում, որ այդ բոլոր անբացատրելի երևույթները դիտորդների պլանի մի մասն էին կազմում։ Այդ ընթացքում Ուոլթերը և Փիթերը ավելի են մտերմանում, իսկ Օլիվիան և Փիթերը դառնում են ավելին, քան պարզապես ընկերներ։
Զուգահեռ տիեզերք
Զուգահեռ տիեզերքում ապրում է Փիթերի իսկական հայրը՝ Ուոլթերնեյթը, որը, իր տիեզերքի կրած վնասների և որդու անհետացման վրեժն է լուծում՝ ուղարկելով այս տիեզերք կերպարանափոխվողներին։ Զուգահեռ տիեզերքում ապրող Օլիվիան անցնում է այս տիեզերք, երբ մեր տիեզերքի Օլիվիան մնում է մյուս տիեզերքում։ Օլիվիան կատարում է իր հանձնարարությունը՝ ձևանալով որպես այս տիեզերքի Օլիվիա։ Նա գտնում է մի ինչ-որ մեքենայի մասեր, որը հետագայում պետք է ոչնչացներ այս տիեզերքը։ Սակայն տիեզերքների միջև շուտով խաղաղություն է հաստատվում, որովհետև Փիթերը, մտնելով այդ մեքենայի մեջ, ստեղծում է կամուրջ երկու տիեզերքների միջև, որն էլ կայունացնում է զուգահեռ տիեզերքների վիճակը։
Դիտորդներ
Դիտորդները գերմարդկային հատկություններ ունեցող էակներ են՝ ստեղծված 2167 թվականին լաբորատորիաներում։ Նրանք կարող են ճանապարհորդել ժամանակի միջով, փոխել վերջինիս ընթացքը, կարդալ մտքեր։ Դիտորդներին այդպիսի բացառիկ հատկություններ է շնորհում փոքրիկ մի սարք՝ տեղադրված նրանց մարմնի մեջ։
Սերիաների կառուցվածք
Հիմնականում, յուրաքանչյուր սերիա սկսվում է այն իրադարձության ներկայացմամբ, որը պետք է հետաքննվի և բացահայտվի ամբողջ սերիայի ընթացքում։ Սերիայի սկզբնամասում գործակալները շտապում են դեպքի վայր, ուսումնասիրում այնտեղ մնացած հետքերը, նյութերը, հաճախ դիակները։ Դեպքի բացահայտման և քննման աշխատանքները անցնում են գործակալությունում, իսկ ավելի հախախ՝ Հարվարդի համալսարանում գտնվող Ուոլթերի լաբորատորիայում։ Սերիայի վերջում պահպանվում է փոքրիկ ինտրիգ. ցուցադրվում է մի տեսարան, որտեղ կատարվող գործղությունները պարզվելու են հետագա սերիաների ընթացքում։ Սակայն ոչ բոլոր սերիաները ունեն նմանատիպ կառուցվածք։ Հաճախ ցուցադրվում են հերոսների անցյալից տեսարաններ, որոնք կապ ունեն տվյալ սերիայի հետ։
Հինգերորդ եթերաշրջանում բոլոր իրադարձությունները տեղի են ունենում 2036 թվականին։ 2015 թ.-ին դիտորդները գրավել են ամբողջ երկիրը։ Օլիվիան և Փիթերը դիտորդների հարձակման ժամանակ կորցրել էին իրենց աղջկան։ Նրանք փորձել են դիմագրավել դիտորդներին՝ Սեպտեմբերի և Ուոլթերի կազմած պլանի միջոցով, սակայն դա չի ստացվել։ Օլիվիան, Փիթերը, Ուոլթերը և Աստրիդը տեղափոխել են իրենց սաթի մեջ ու այդպես մնացել 20 տարի։ Չորրորդ եթերաշրջանի 19-րդ սերիայում ցուցադրվում է 2036 թվականը, երբ Հենրիետտան գտնում է Փիթերին, Ուոլթերին և Աստրիդին։ Հինգերորդ եթերաշրջանի առաջին սերիայում գտնվում է նաև Օլիվիան։ Չորրորդ սերիայում Հենրիետտան սպանվում է։ Հինգերորդ եթերաշրջանի ընթացքում գլխավոր հերոսները կարողանում են մտնել լաբորատորիա ու գտնել Ուոլթերի և Սեպտեմբերի պլանի մասերը։ Այդպես, ըստ պլանի, նրանք փորձում են ազատվել դիտորդներից։
Բոլոր սերիաների ընթացքում ցուցադրվում են հեռուստասերիալի հատուկ նշանները՝ սիմվոլները, որոնցից յուրաքնաչյուրը համապատասխանում է մի տառի։ Կարդալով տվյալ սերիայի գաղտնագիրը՝ կազմվում է այդ սերիային համապատասխանող բառը ։
Մրցանակներ
Աննա Տորվը 2009-2012 թթ. Saturn awards-ի կողմից ճանաչվել է հեռուստատեսային լավագույն դերասանուհի։ 2009 թ.-ին Լեոնարդ Նիմոյը ճանաչվել է լավագույն էպիզոդային դերասան։ 2010 թ.-ին Ջոն Նոուբլը ճանաչվել է լավագույն աջակից դերասան։ 2010 և 2011 թթ.-ին «Եզր»-ը ճանաչվել է Network-ի լավագույն սերիալ։
Աղբյուրներ
Կատեգորիա:Բրեդ Անդերսոնի ֆիլմեր Կատեգորիա:Անգլերեն հեռուստասերիալներ
Վալենտինիանոս III
Ընտանիք
Վալենտինիանոսը Փլավիոս Կոստանցիոս պատրիկի որդին էր, որը իշխեց Հռոմին 421 թ. որպես Կոստանցիոս III կայսր։ Մայրը՝ վեստգոթերի թագուհի Գալլա Պլացիդիան էր։ Երբ իր հորեղբայրը՝ Հոնորիոսը վախճանվեց 423 թ., Հռոմի իշխանությանը ժամանակավորապես բռնատիրեց Հովհաննեսը, որը շատ արագ գահընկեց եղավ։